CELEX: 22004D0061
Language: el
Date: 2004-04-26 00:00:00
Title: Απόφαση της Μεικτής Επιτροπής του ΕΟX αριθ. 61/2004, της 26ης Απριλίου 2004, για τροποποίηση του παραρτήματος XIII (μεταφορές) της συμφωνίας για τον ΕΟΧ

26.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 277/175
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 61/2004
   της 26ης Απριλίου 2004
   για τροποποίηση του παραρτήματος XIII (μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα ΧΙΙΙ της συμφωνίας τροποποιήθηκε από την απόφαση αριθ. 2/2004 της Μεικτής Επιτροπής του ΕΟΧ, 6ης Φεβρουαρίου 2004 (1).
            
         
               (2)
            
            
               Ο κανονισμός (ΕΚ) αριθ. 2320/2002 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τη θέσπιση κοινών κανόνων στο πεδίο της ασφάλειας της πολιτικής αεροπορίας (2), πρέπει να ενσωματωθεί στη συμφωνία.
            
         
               (3)
            
            
               Λόγω της ιδιαίτερης γεωγραφικής θέσης και της χαμηλής πυκνότητας πληθυσμού της Ισλανδίας, καθώς και της σύνθεσης του στόλου των γραμμών εσωτερικού στην Ισλανδία ο κανονισμός (ΕΚ) αριθ. 2320/2002 δεν εφαρμόζεται στις αερομεταφορές εσωτερικού στο έδαφος της Ισλανδίας. Τα μέτρα εθνικής ασφάλειας που εφαρμόζονται στις αερομεταφορές στο εσωτερικό της Ισλανδίας παρέχουν επαρκή προστασία.
            
         
               (4)
            
            
               Λαμβάνοντας υπόψη την ιδιαίτερη κατάσταση του Λιχτενστάιν που οφείλεται στον συνδυασμό του πολύ μικρού εδάφους, της ιδιαίτερης γεωγραφικής δομής, καθώς και στο γεγονός ότι η εναέρια κυκλοφορία του Λιχτενστάιν είναι πολύ περιορισμένη, ότι δεν υπάρχουν τακτικές διεθνείς αερομεταφορές από και προς το Λιχτενστάιν και ότι η υποδομή της πολιτικής αεροπορίας στη χώρα συνίσταται σε ένα μόνο ελικοδρόμιο, ο κανονισμός (ΕΚ) αριθ. 2320/2002 δεν εφαρμόζεται στην υφιστάμενη υποδομή πολιτικής αεροπορίας στο έδαφος του Λιχτενστάιν.
            
         
               (5)
            
            
               Δεδομένου ότι η πλειονότητα των περιφερειακών αερολιμένων της Νορβηγίας βρίσκονται σε απομακρυσμένες περιοχές και τα μέτρα εθνικής ασφάλειας για τις αερομεταφορές στο εσωτερικό της Νορβηγίας παρέχουν επαρκή προστασία, η ημερομηνία εφαρμογής του κανονισμού (ΕΚ) αριθ. 2320/2002 σε ορισμένους περιφερειακούς αερολιμένες της Νορβηγίας θα πρέπει να προσαρμοστεί,
            
         ΑΠΟΦΑΣΙΖΕΙ:
   Άρθρο 1
   Το παράρτημα XIII της συμφωνίας τροποποιείται ως εξής:
   
               1.
            
            
               Μετά το σημείο 66ζ (οδηγία 2003/42/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο σημείο:
               
                           «66η.
                        
                        
                           
                              32002 R 2320: κανονισμός (ΕΚ) αριθ. 2320/2002 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τη θέσπιση κοινών κανόνων στο πεδίο της ασφάλειας της πολιτικής αεροπορίας (ΕΕ L 355 της 30.12.2002, σ. 1).
                           Για τους σκοπούς της παρούσας συμφωνίας, οι διατάξεις του εν λόγω κανονισμού προσαρμόζονται ως εξής:
                           
                                       α)
                                    
                                    
                                       τα μέτρα που θεσπίζει ο εν λόγω κανονισμός δεν εφαρμόζονται στις αερομεταφορές εσωτερικού σε αερολιμένες στο έδαφος της Ισλανδίας·
                                    
                                 
                                       β)
                                    
                                    
                                       τα μέτρα που θεσπίζει ο εν λόγω κανονισμός δεν εφαρμόζονται στην υφιστάμενη υποδομή πολιτικής αεροπορίας στο έδαφος του Λιχτενστάιν·
                                    
                                 
                                       γ)
                                    
                                    
                                       ο εν λόγω κανονισμός εφαρμόζεται το αργότερο μέχρι την 1η Ιανουαρίου 2005 στους περιφερειακούς αερολιμένες της Νορβηγίας που παρατίθενται στο προσάρτημα 8 του παραρτήματος XIII, υπό την προϋπόθεση ότι πληρούνται οι ακόλουθες απαιτήσεις:
                                       
                                                   i)
                                                
                                                
                                                   δεν υπάρχουν διεθνείς τακτικές αερομεταφορές από και προς τον αερολιμένα,
                                                
                                             
                                                   ii)
                                                
                                                
                                                   ισχύουν τα απαραίτητα αντισταθμιστικά μέτρα στους αερολιμένες της Νορβηγίας όπου ο κανονισμός εφαρμόζεται πλήρως όσον αφορά τις αφίξεις πτήσεων από τους εν λόγω περιφερειακούς αερολιμένες, όπως, ο διαχωρισμός των αναχωρούντων επιβατών που έχουν υποστεί έλεγχο από τους αφικνούμενους επιβάτες που δεν έχουν ελεγχθεί σύμφωνα με τα πρότυπα που αναλύονται στον εν λόγω κανονισμό, και ο επαναληπτικός έλεγχος επιβατών και αποσκευών, για τη διασφάλιση του κατάλληλου επιπέδου ασφαλείας.»
                                                
                                             
                                 
                     
         
               2.
            
            
               Στο τέλος του παραρτήματος XIII παρεμβάλλεται ο τίτλος «ΠΡΟΣΑΡΤΗΜΑ 8».
            
         
               3.
            
            
               Το κείμενο στο παράρτημα της παρούσας απόφασης παρεμβάλλεται ως κείμενο του προσαρτήματος 8 του παραρτήματος XIII.
            
         Άρθρο 2
   Τα κείμενα του κανονισμού (ΕΚ) αριθ. 2320/2002 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 27 Απριλίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 26 Απριλίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         P. WESTERLUND
         
      
   
   
      (1)  ΕΕ L 116 της 22.4.2004, σ. 42.
   
      (2)  EE L 355 της 30.12.2002, σ. 1.
   
      (3)  Δεν έχουν αναφερθεί συνταγματικές απαιτήσεις.
   
      
         ΠΑΡΑΡΤΗΜΑ
      
      της απόφασης αριθ. 61/2004 της Μεικτής Επιτροπής του ΕΟΧ
      «Περιφερειακοί αερολιμένες της Νορβηγίας που αναφέρονται στην προσαρμογή γ) του σημείου 66 η) [κανονισμός (ΕΚ) αριθ. 2320/2002 του Ευρωπαϊκού Κοινοβουλίου και του Συμβουλίου]:
      
                   
               
               
                  ANDØYA (στρατιωτικό αεροδρόμιο με πολιτική εναέρια κυκλοφορία)
               
            
                   
               
               
                  BÅTSFJORD
               
            
                   
               
               
                  BERLEVÅG
               
            
                   
               
               
                  FØRDE, Bringeland
               
            
                   
               
               
                  HAMMERFEST
               
            
                   
               
               
                  HASVIK
               
            
                   
               
               
                  HONNINGSVÅG, Valan
               
            
                   
               
               
                  LEKNES
               
            
                   
               
               
                  MEHAMN
               
            
                   
               
               
                  MO I RANA, Røssvoll
               
            
                   
               
               
                  MOSJØEN, Kjærstad
               
            
                   
               
               
                  NAMSOS
               
            
                   
               
               
                  NARVIK, Framnes
               
            
                   
               
               
                  ØRSTA/VOLDA, Hovden
               
            
                   
               
               
                  RØRVIK, Ryum
               
            
                   
               
               
                  RØST
               
            
                   
               
               
                  SANDANE, Anda
               
            
                   
               
               
                  SANDNESSJØEN, Stokka
               
            
                   
               
               
                  SOGNDAL, Haukåsen
               
            
                   
               
               
                  SØRKJOSEN
               
            
                   
               
               
                  STOKMARKNES, Skagen
               
            
                   
               
               
                  SVOLVÆR, Helle
               
            
                   
               
               
                  VADSØ
               
            
                   
               
               
                  VÆRØY (ελικοδρόμιο)
               
            
                   
               
               
                  VARDØ, Svartnes»